સોમવારે ટાટા કેપીટલની ઓફીસ ખાતે 20 જેટલી મોટી નોન-બેંકીંગ ફાઈનાન્સ કંપનીઓનાં સીનીયર અધિકારીઓની બેઠક થઈ હતી. બેઠકમાં એવું નકકી થયું હતું કે મોટા ઉદ્યોગકારો તથા નાણાંબજારના મોટા ખેલાડીઓની મદદ લઈને રીઝર્વ બેંકમાં રજુઆત કરવામાં આવે. રીઝર્વ બેંકના ગવર્નર સમક્ષ રજુઆત કરવા તથા બેઠક ગોઠવી દેવા માટે મોટા ઉદ્યોગગૃહોના પ્રમોટરોની સહાય લેવામાં આવે. રીઝર્વ બેંકના અમુક અધિકારીઓ સાથે ઔપચારિક ચર્ચા થઈ હોવા છતાં આરબીઆઈના ગવર્નર ઉર્જીત પટેલને પરિસ્થિતિની ગંભીરતા દર્શાવવાનું જરૂરી છે. મોટા ઉદ્યોગપતિઓ વાત કરે તો ફેર પડે તેવો સૂર ઉઠયો હતો.